Proiect

**GUVERNUL REPUBLICII MOLDOVA**

**HOTĂRÂRE nr. \_\_\_\_**

**din 2024**

**Chișinău**

**cu privire la alocarea mijloacelor financiare**

**(achiziționarea serviciilor)**

**------------------------------------------**

În temeiul art. 27 alin. (1) și (2) din Legea nr. 1491/2002 cu privire la ajutoarele umanitare acordate Republicii Moldova (Monitorul Oficial al Republicii Moldova, 2003, nr. 23-24, art. 79), cu modificările ulterioare și art. 36 alin. (1) lit. a) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul

HOTĂRĂȘTE:

**1.** Se alocă, din fondul de rezervă al Guvernului, mijloace financiare în sumă de 1 000,0 mii lei, Agenției Rezerve Materiale din subordinea Ministerului Afacerilor Interne pentru cheltuielile ce țin de:

1) serviciile de broker vamal;

2) serviciile de recepționare, de evaluare a cantității și calității, de depozitare, păstrare, descărcare, încărcare și eliberare a produsului energetic – motorină;

3) serviciile de transbordare a vagoanelor-cisterne cu motorină în punctul feroviar de trecere a frontierei de stat și de lucrări de manevrare a acestora pe calea ferată a Republicii Moldova până la punctul de destinație;

4) lucrările de descărcare a motorinei din vagoanele-cisterne și pomparea ei în rezervorul de primire.

**2.** Ministerul Finanțelor va efectua plata mijloacelor financiare menționate la punctul 1, în baza documentelor prezentate de către Agenția Rezerve Materiale, în conformitate cu prevederile punctului 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015.

**3.**  Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

Ministrul afacerilor interne Adrian Efros

Ministrul finanțelor Petru Rotaru